Victor Babiuc

Victor Babiuc (natus die 3 Aprilis 1938 in Răchiți in Botoşani circulo; mortuus die 25 Februarii 2023) vir publicus Dacoromanicus fuit.

 Munus 
Babiuc apud Universitatem Bucarestendem ad annum 1958 iurisprudentiae studebat et anno 1979 doctor promotus est. Annis 1958 - 1963 apud iudicium Coronae urbis iudex operam dedit. Annis 1963 - 1968 iuris consultus fabricae tractorum Coronae erat et tum ad annum 1971 Bucarestae iudex fuit. Annis 1971 - 1977 iuris consultus in administerio commercii exteri fuit et tum ad annum 1990 indagator apud institutum commercii mundani Academiae Romaniae operam dedit. Anno 1992 professor Universitatis Bucarestensis nominatus est.

 Cursus honorum 
Die 18 Iunii 1990, tum sodalis Frontis Salutis Nationalis, legatus ad Cameram Legatorum Romaniae electus est, sed iam die 31 Iulii eius anni se a magistratu recessit. A die 17 Octobris 1991 ad usque 9 Novembris 1992 in consilio ministrorum Theodoro Stolojan minister rerum internarum fuit. Anno 1992 iterum legatus Camerae electus est, nunc pro nova Factione Democratica (PD); ad annum 2004 legatus mansit. A die 12 Decembris 1996 ad usque 11 Februarii 1998 Victor Ciorbea praeside ministrorum et deinde a die 17 Aprilis 1998 ad usque 13 Martii 2000, cum Radu Vasile et postea Mugur Isărescu primi ministri erant, Babiuc minister munitionis fuit. Anno 2000 factionem PD reliquit et ad Factionem Nationalem Liberalem (PN-L) accessit. Anno 2002 PN-L reliquit et ad PD rediit.

Anno 2013 ab iudicio corruptionis causa ad duos annos carceris damnatus estadevarul die 17 Maii 2013, sed iam mense Februario 2014 propter aetatem provectamadz.ro die 04 Martii 2014 e carcere liberatus estadevarul.ro die 28 Februarii 2014.

 Familia 
Maritus est atque filium habet.

 Nexus externi 
 Biographia apud sedem interretialem Camerae Legatorum Romaniae

 Notae 

Categoria:Alumni Universitatis Bucarestensis
Categoria:Professores Universitatis Bucarestensis
Categoria:Iudices Romaniae
Categoria:Legati Camerae Legatorum Romaniae
Categoria:Ministri rerum internarum Romaniae
Categoria:Ministri munitionis Romaniae